אודות | artdiet
אחרי 10 שנים של ייעוץ בקליניקה, הנחיית קבוצות ומתן הרצאות כדיאטנית החלטתי לקחת חופשה בת שבועיים ולטוס לפריז. הדבר הראשון שעשיתי כשהגעתי לפריז היה להגשים חלום ישן - לעשות קרחת. בעלי חטף את שוק חייו ושלושה ימים לא דיברנו , אבל זה היה שווה. בזכות הקרחת והביקור במרכז פומפידו עלה לי הרעיון ליצור מיצג אינטראקטיבי של דימוי גוף, הרגלי אכילה ותזונה נכונה. במוזיאון המדע התלהבו מהרעיון מה שהוביל אותי להגשמתו ולפיתוח שיטה ייחודית.
כך נולדה שיטת "מניפת המזונות".
בכנס "מזון בעידן החדש" הקימה Artdiet מיצג של מסרים תזונתיים שבעקבותיו יצא לאור המוצר הראשון של Artdiet מניפת המזונות ששווקה בארץ ובחו"ל.
על בסיס השפה הויזואלית של מניפת המזונות נולדו כלים נוספים שהוזמנו על ידי גופים וארגונים. השלב הבא היה לעלות את מאגר המזונות שהופיע במניפת המזונות למערכת אינטרנטית שתתן פידבק אישי לכל אחד על התפריט היומי שלו. המערכת פעלה במשך שנתיים במיזם של רשת Holmesplace.
לאחר סיום לימודי תואר שני שבו התמחתי ב"השפעת מאפיינים משפחתיים על מניעת השמנה" אני משקיעה את זמני בשני מישורים: פעילות Artdiet לפיתוח כלים ידידותיים לקידום בריאות, והעברת סדנאות מנהיגות הורית למניעת השמנה.
מוזמנים ליצור קשר, אני כאן בשבילכם.